text: Venstre-kampvalg i Horsens
  30 marts 2016 kl. 15.50
  Onsdag aften bliver det afgjort, hvilken Venstre-kandidat, der skal kæmpe for at erobre borgmesterposten i Horsens.
  
  Kampvalg i Horsens onsdag aften mellem Venstres lokale gruppeformand, Kristian Dyhr, og Anne V. Kristensen (V), der er næstformand i regionsrådet i Region Midtjylland.
  De to skal kæmpe om, hvem der skal være Venstres udfordrer til byens socialdemokratiske borgmester Peter Sørensen.
  Kristian Dyhr var Venstres spidskandidat ved seneste byrådsvalg, men i januar meddelte Anne V. Kristensen, at hun også går efter posten.
  Begge kandidater har erfaring fra byrådsarbejde.
  Der er kommunal- og regionsrådsvalg den 21. november 2017.
  